kardosdrur/scandi-wiki huggingface dataset:
Eisenbahnwelten im Kurort Rathen

Eisenbahnwelten im Kurort Rathen er en havebane i kurbyen Rathen i Sachsen. Banen er i skala G (størrelsesforhold 1:22,5) og er verdens største af sin slags. Omkring banen er der hovedsageligt typiske lokale landskaber fra egnen omkring Dresden og Saksisk Schweiz.

Banen er etableret af Lothar Hanisch fra Dresden/Stuttgart, der i begyndelsen af 2005 udformede en plan til, hvordan en forfalden trelænget gård i Rathen med omliggende grund kunne laves om med verdens største havebane og en lille pension for jernbanevenner samt turister på cykel og på floden Elben, der går gennem Rathen. Efter to års byggetid (investering indtil 2013: 1,9 mio €) kunne anlægget åbnes i 2007. Navnet blev skaffet gennem en konkurrence i Sächsische Zeitung og lyder i sin helhed Eisenbahnwelten im Kurort Rathen (jernbaneverden i kurby Rathen). Banen bliver stadig udvidet og besøges af ca. 80.000 personer om året fra alle verdenshjørner.

Anlægget gengiver jernbanerne ved Elben mellem bøhmisk-tjekkiske Děčín og saksiske Meißen med en dobbeltsporet hovedbane og syv sidebaner. På det 7.350 m² store område er der anlagt ca. 4,6 km spor, 88 sporskifter, 285 bygninger og ca. 350 m vandløb. Klippeformationer er lavet med hjælp fra ca. 300 tons sten. Driften varetages af 35 tog, der overvinder højdeforskelle på over fire meter. Anlægget styres digitalt pr. computer med LGB-styringssystemet MZS III.

På anlægget er der bl.a. modeller af slottene Weesenstein, Moritzburg og Děčín, borgen Stolpen, bindingsværksbygninger fra det østlige Erzgebirge, Neumannmühle i Kirnitzschtal, Karl May-festspillene i Felsenbühne Rathen og elbpromenaden i Pirna-Neustadt. Blandt banerne finder man motiver fra Weißeritztalbahn, Sebnitztalbahn, Müglitztalbahn, Lößnitzdackel, Zittauer Schmalspurbahn, Kirnitzschtalbahn og hovedbanen Meißen – Dresden – Děčín.

Eksterne Henvisninger 
 Eisenbahnwelten im Kurort Rathen

Noter 

Modeljernbane
Seværdigheder i Tyskland
Robert Banks Jenkinson, 2. jarl af Liverpool

Robert Banks Jenkinson, 2. jarl af Liverpool KG PC (født 7. juni 1770, død 4. december 1828) var britisk premierminister fra juni 1812 til april 1827. Han var én de længst siddende britiske premierministre. Ved sin tiltræden var han én af landets yngste premierministre.

Udenrigsminister 
Jenkinson var udenrigsminister fra februar 1801 til maj 1804.

Indenrigsminister 
Jenkinson var indenrigsminister fra maj 1804 til februar 1806 og igen fra marts 1807 til november 1809.

Premierministre fra Storbritannien
Udenrigsministre fra Storbritannien
Indenrigsministre fra Storbritannien
Ledere af Overhuset
Lord Warden of the Cinque Ports
Poul Robert Weile

Poul Robert Weile (født 14. juni 1954 i Nyborg) er en dansk kunstner og performer, uddannet fra Det Fynske Kunstakademi 1979 - 1984 og har siden 2008 boet og arbejdet i Berlin. Med base i Berlin arbejder Poul Robert Weile mest internationalt. Talrige offentlige udsmykningsopgaver, blandt andre: Fredens Kirke, Odense 1995 ("Paulus", bronze og granit), Odense Bys Kunstfond "Adapted Surroundings No 1", opstillet 2000, pt. under ombygning samt "Sail Away to the Land You know so Well".

Han er repræsenteret på flere danske kunstmuseer.

Eksterne henvisninger 

 
 Poul Robert Weiles websted 

Billedhuggere fra Danmark
Personer fra Nyborg
Eggermühlen

Eggermühlen er en kommune med godt 1.700 indbyggere (2013), beliggende i, og en del af Samtgemeinde Bersenbrück, i den nordlige del af Landkreis Osnabrück, i den tyske delstat Niedersachsen.

Geografi 

Eggermühlen ligger i landskabet Ankumer Höhe nordvest for Naturpark Nördlicher Teutoburger Wald-Wiehengebirge.

Nabokommuner 
Eggermühlen grænser til kommunerne:
 mod øst: Ankum, Kettenkamp
 nod syd: Merzen, Fürstenau
 mod vest: Bippen, Berge
 mod nord: Menslage

Inddeling 
I kommunen ligge ud over Eggermühlen disse landsbyer og bebyggelser, der ind til 2972 var selvstændige kommuner 

 Basum-Sussum
 Besten
 Bockraden
 Döthen

Eksterne kilder/henvisninger 

 Byens websted 

Kommuner i Niedersachsen
Jógvan á Lakjuni

Jógvan á Lakjuni (13. november 1952 i Fuglafjørður) er en færøsk lærer og politiker (Fólkaflokkurin).

Han arbejdede som sømand 1969–1972 og lærer i folkeskolen 1977–1989. Siden 1989 har han undervist ved Føroya Handilsskúli i Kambsdalur. Han fik lærereksamen fra Føroya Læraraskúli i 1977 og har desuden taget diverse kurser ved Fróðskaparsetur Føroya (Færøernes Universitet).

Karriere som politiker 
Han mødte i Lagtinget i kortere og længere perioder som suppleant 1989–1996 og har været ordinært medlem siden 1998. Han har også været suppleant i Lagtingets delegation til Nordisk Råd og medlem af delegationen til Vestnordisk Råd. Han var formand for Vestnordisk Råd 2002–2003.

Jógvan á Lakjuni var kulturminister i Jóannes Eidesgaards første regering 2004–2008 og bragte derved stabilitet til denne post, som havde været præget af hyppige udskiftninger i en årrække. Han mødte imidlertid modstand fra Fólkakirkjan, fordi han er tilhænger af Brøðrasamkoman, og udnævnelsen blev karakteriseret som en provokation af biskop Hans Jacob Joensen. Udnævnelsen var ikke lovstridig, og Jógvan á Lakjuni blev siddende med ansvaret for kirkesager i tillæg til undervisnings-, forsknings- og øvrige kultursager. Han var lagtingsformand fra 2011-2015. Ved lagtingsvalgene i 2015 og 2019 blev han genvalgt. Jógvan á Lakjuni blev valgt til lagtingsformand et par uger efter lagtingsvalget 2019.

Lagtingsudvalg 
 2008–2011 næstformand for Kulturudvalget
 2002–2004 medlem af Udenrigsudvalget
 2000–2002 formand for Kulturudvalget
 1998–2002 medlem af Erhvervsudvalget
 1998–2000 medlem af Kulturudvalget

Karriere som musiker 

Jógvan á Lakjuni er også aktiv i færøsk musikliv, mest indenfor Brøðrasamkoman (Brødremenigheden). Han var blandt andet vokalist i bandet Bros i 1980'erne. Bandet var aktivt igen i 2013 i forbindelse med, at den 11-årige Maria á Lakjuni udgav et album, Vøkur er verðin. Jógvan á Lakjuni spiller også flygel og har komponeret melodier til flere digte, som bl.a. Hans Andrias Djurhuus har skrevet. Han har været korleder for et børnekor fra Fuglafjord Skole og Fuglafjarðar Gentukór (Fuglefjord Pigekor).

Diskografi 
 2012 - Gakk tú tryggur - Sammen med sønnen Bárður á Lakjuni

Med Bros 
 1986 - Heima, kassettebånd

Kilder 

Politikere fra Fólkaflokkurin
Lagtingsmedlemmer fra Færøerne
Personer fra Østerø
Sangere fra Færøerne
Komponister fra Færøerne
Hanus Samró

Hanus Samró (1. maj 1988 i Tórshavn) er en færøsk politiker (Fólkaflokkurin), forfatter og student. I 2011 debuterede han som forfatter med romanen Tey bæði. Trúfesti og fullkomin friður.

Ved 2011 blev han indvalgt på Lagtinget som 23-årig, og han er dermed den tredje yngste fast indvalgte repræsentanten noensinde. Som følge af valget gik han af som formand for Fólkaflokkurins ungdomsorganisation, HUXA, samme år. Samró var medlem af Lagtingets erhvervsudvalg og Lagtingets velfærdsudvalg fra 2011 til 2015. Ved lagtingsvalget 2015 opnåede han ikke genvalg.

Bibliografi 
 2011 - Tey bæði. Trúfesti og fullkomin friður, roman.
 2013 - Hans Jensen, roman.
 2014 - Ein dagføring, ungdomsroman
 2015 - Stríðið um fiskimarkið, faglitterær bog om striden mellem Færøerne og Storbritannien om fiskerigrænsen 50 år før bogen udkom

Kilder

Eksterne henvisninger 

Politikere fra Fólkaflokkurin
Lagtingsmedlemmer fra Færøerne
Personer fra Thorshavn
Romanforfattere fra Færøerne
Mandlige forfattere i det 21. århundrede
Faglitterære forfattere fra Færøerne
Big Bank Hank

Big Bank Hank (født som Henry Jackson den 11. januar 1956, Bronx i New York, død 11. november 2014, Englewood, New Jersey) var en amerikansk rapper, der var kendt for at have været medlem af rapgruppen The Sugarhill Gang, hvis første hip hop udgivelse var et hit med cross-over singlen "Rapper's Delight" i 1979.

Rappere fra USA
Personer fra New York
VM i håndbold 2015 - Gruppe A (mænd)

VM i håndbold 2015, gruppe A er gruppe A ved VM i håndbold 2015 i Qatar.

Stilling

Kampe

Eksterne henvisninger 
 Turneringens hjemmeside  

Gruppe A (mænd)
Otto Alexander Friedrich Schwerdt

Otto Alexander Friedrich Schwerdt (født 7. september 1914 i Eisenberg i Pfalz,Tyskland, død 6. juli 1975, Köln) var en tysk uddannet ekspedient og senere SS-mand i Nazi-Tyskland og det tysk-besatte Danmark.

Otto Schwerdt startede i 1936 sin militære karriere som artillerist og blev i 1938 hjemsendt som underofficer. Han meldte sig til Waffen-SS efter at være genindkaldt i 1939 ved 2. verdenskrigs udbrud. 1943 tilgik han SS-Sonderverband z. b. V. Friedenthal, der lededes af Otto Skorzeny. SS-Untersturmführer Otto Schwerdt var næstkommanderende under Skorzeny ved aktionen 12. september 1943 for befrielsen af Mussolini (på et foto taget på Gran Sasso står Schwerdt ved Mussolini’s venstre skulder, Skorzeny ved højre). For aktionen blev han den 15. september tildelt Deutsches Kreuz in Gold, der overraktes ved en stor ceremoni den 3. oktober 1943 i Berliner Sportpalast.

Fra december 1943 og frem til november 1944 var SS-Hauptsturmführer Otto Schwerdt leder af  den berygtede Peter-gruppen i Danmark, der fik navn efter ham, idet Schwerdt's dæknavn var Peter Schäfer.

Han blev efter befrielsen anholdt i Tyskland og senere udleveret til Danmark, hvor han i første omgang dømtes til døden i Københavns byret. I Østre Landsret blev dommen ændret til 24 års fængsel. Den 1. december 1953 blev han løsladt og udvist af Danmark.

Kilder og henvisninger 

 Matthias Bath: Der SD in Dänemark 1940–1945. Heydrichs Elite und der Gegenterror. Neuhaus, Berlin 2015.

SS-officerer
Militærfolk fra Tyskland
Dømte i Danmark i retsopgøret efter 2. verdenskrig
Nazister dømt for krigsforbrydelser
Kvalifikation til Eliteserien i ishockey 1986-87

Kvalifikationen til Eliteserien i ishockey 1986-87 var en turnering, hvor fire hold spillede om to ledige pladser i Eliteserien i ishockey 1986-87. Turneringen blev spillet i perioden 20. februar - 9. marts 1986, og den havde deltagelse af nr. 5 og 6 fra Eliteserien i 1985-86, Herning IK og Vojens IK, samt nr. 2 og 3 fra 1. division i 1985-86, Gladsaxe Skøjteløberforening og Rungsted IK. De fire hold spillede en dobbeltturnering alle-mod-alle, hvilket gav seks kampe til hvert hold. De to Eliteserie-hold startede turneringen med henholdsvis 3 og 2 point, mens 1. divisionsholdene begyndte med 1 og 0 point.

Resultatet blev, at de to Eliteserie-hold sikrede sig endnu en sæson i Eliteserien, men det var først i sidste spillerunde, at Vojens IK sikrede sig andenpladsen i turneringen ved at besejre Rungsted IK med 7-4 hjemme i Vojens Skøjtehal.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)

Noter 

Ishockey i 1986
Ishockey i Danmark
Dansk Syrisk Forening

Dansk Syrisk Forening er en dansk forening som blev stiftet i 2011 af syrere i Danmark. Foreningen har til formål at oplyse i Danmark om hvad der foregår i Syrien. Foreningens nuværende formand er Mohammad Mahfoud. Ifølge foreningen selv har den omkring 500 medlemmer.

Siden konfliktens start i 2011 har foreningen opfordret til dialog. Foreningen støtter Syriens selvbestemmelse over egne forhold; syrerne i Syrien er de eneste, der bestemmer Syriens fremtid. Desuden har foreningen opfordret de danske medier til at give plads til de mange stemmer i Syrien, bl.a. de kristne. Foreningen har kritiseret den eksterne indblanding samt Vestens mediers ensidige dækning samt mediernes blinde støtte til oprørere (inklusiv den ekstremistiske del).

Foreningen er blevet kritiseret for at være en »Assad-fanklub« af politikeren Naser Khader.

Referencer 

Syrisk Forening
Etableret i 2011
VM i håndbold 2015 - Gruppe B (mænd)

VM i håndbold 2015, gruppe B er gruppe B ved VM i håndbold 2015 i Qatar. Kampene bliver spillet mellem den 16. januar 2015 og 23. januar 2015.

Stilling

Kampe

Eksterne henvisninger 
 Turneringens hjemmeside  

Gruppe B (mænd)
Henry Jackson

Henry Jackson har flere betydninger:
 Henry Jackson Hunt (1819 - 1889) – chef for artilleriet i Army of the Potomac under den Amerikanske borgerkrig
 Big Bank Hank (1956 - 2014) – amerikansk rapper
Nykøbing F. Travbane

Nykøbing F. Travbane eller Car-Center Racetrack (tidligere Lolland Falsters Væddeløbsbane a.m.b.a.) er en travbane lidt syd for Nykøbing Falster, der blev grundlagt i 1966.

I 2014 blev banen truet af lukning, da Folketinget besluttede at hestesporten skulle have en mindre del af tipsmidlerne.

Historie 
Nykøbing F. Travbane blev etableret i efteråret 1966, da lokale forretningsmænd i samarbejde med kommunen fik etableret en travbane under navnet Lolland Falsters Væddeløbsbane a.m.b.a.. Til at begynde med havde organisationen svært ved at løbe rundt økomonisk, og der var problemer med at skaffe heste og betale regninger. Først da banen blev et aktieselskab under navnet Nykøbing F. Travbane A/S blev der skabt finansiel stabilitet.

Den første derbysejr til Nykøbing F. Travbane kom i 1972, hvor Harald Lund med hingsten Osman Bogø vandt derbyet. Lund var mestertræner på travbanen og fik tilnavnet Kong Harald, og i 1979 vandt han Dansk Trav Kriterium med hesten Captain Bogø. Lund vand i alt 20 championater på banen og nåede at blive kåret som årets landschampion fem gange. Han døde i 1997 i stalden med sin hest kort efter et løb, hvor han netop havde vundet. Hans dødsdag blev markeret med et mindeløb, som siden er blevet en tradition, der afholdes under navnet Harald Lunds Mindeløb hvert år i juli og er årets største løbsdag.

I maj måned 2014 kom det frem at travbanen skulle lukke som følge økonomiske vanskeligheder idet driftsstøtten blev fjernet. Sammen med Billund Trav var den lukningstruet, efter Folketinget havde valgt at omfordele Tipsmidler, hvor travsportens tipsmidler ville blive reduceret med 15 mio. kr. i støtte i 2015. og yderligere 5 mio. kr. i det følgende tre år. Nykøbing F. Trav stod til at miste 3 mio. kr. i støtte i 2015. Billund og Nykøbing var valgt, fordi det var områder, hvor der ikke boede så mange mennesker. Både Guldborgsund Kommunes borgmester John Brædder og Billund Kommunes borgmester Ib Kristensen opfordrede Hestesportens Finansieringsforbund om at genovervejer beslutningen, da de mente travbanerne var vigtige for lokalsamfundet ved at tiltrække ressourcestærke familier og til gavn for økonomien i form af turisme. Begge travbaner fik frem til september til at finde alternative finansieringer. I august havde man fundet 550.000 kr. i besparelser.

Den 7. november blev der arrangeret en demonstration foran Christiansborg, hvilket var samme dag, hvor Folketinget skulle førstebehandle lovforslaget som reducerer støtten til hestesporten. Omkring 500 mødte op, heraf kom knap hundrede fra Nykøbing F. Trav.

Referencer

Eksterne henvisninger 
 Travbanens hjemmeside

Travbane
Travbane
Travbaner i Danmark
Etableret i 1966
Nummer-et hits i Danmark i 1996

Nummer-et hits i Danmark i 1996 er en liste over de singler der lå nummer et på den danske singlehitliste i 1996. Den var udarbejdet af International Federation of the Phonographic Industry og Nielsen Soundscan, og udgivet af Billboard i "Hits of the World"-sektionen.

Historie

Referencer

Se også 
 Musik i 1996

1996
Musik i 1996
Esben Reinholt

Esben Reinholt (født 13. april 1993) er en dansk basketballspiller, der spillede for det danske landshold. 

Reinholt blev testet positiv for doping (terbatulin) i forbindelse med landskampen mod Belgien den 17. august 2014. Han blev 12. november idømt en karantæne på to måneder. Dommen medførte, at han blev fyret af sit hold Charleroi i Belgien, og er derfor uden et hold, når karantænen udløber i januar 2015.

Esben Reinholt skiftede i november 2019 til Team FOG Næstved i Basketligaen hvor han fik en kontrakt for resten af sæsonen. 

Esben Reinholt far Steffen Reinholt spillede også på det danske landshold og broderen Tobias Reinholt er basketballspillere i udlandet.

Referencer 

Basketballspillere fra Danmark
Doping
Spencer Perceval

Spencer Perceval (født 1. november 1762, død 11. maj 1812) var britisk premierminister fra oktober 1809 og til sin død i maj 1812. 

Perceval er den eneste britiske premierminister, der er blevet myrdet ved et attentat.

Jurist 
Perceval var jurist. Han studerede på Trinity College i Cambridge, og han blev tilknyttet Lincoln’s Inn. I 1801–1806 havde han høje poster i det engelske retsvæsen.

Leder af Underhuset 
I 1796 blev Spencer Perceval medlem af Underhuset for Northampton. Han sad i Huset til 1812, og han var Underhusets leder i 1809–1812.

Finansminister 
Spencer Perceval var finansminister og kansler af Lancaster i 1807–1812.

En borgerlig politiker 
Spencer Perceval var en yngre søn af den irske adelsmand John Perceval (1711–1770), der var den 2. jarl af Egmont.
 
I modsætning til de fleste af datidens britiske premierministre blev Perceval aldrig adlet. I 1930'erne arvede Spencer Percevals efterkommere titlen som jarl af Egmont. En titel, som de beholdt, indtil den 12. jarl døde i 2011.

Attentat

Klokken 17:15 om eftermiddagen den 11. maj 1812 var Perceval på vej til at deltage i en forhandling i parlamentet. Da han trådte ind i lobbyen i House of Commons kom en mand imod ham, trak en pistol og skød Perceval i brystet. Perceval blev båret ind i et nærliggende rum, hvor det kunne konstateres, at han var bevidstløs, men fortsat i live. Da en læge ankom få minutter efter, var han død. 

Det var oprindeligt frygtet at attentatet var begyndelsen af et oprør, men det blev hurtigt klart, at gerningsmanden, der ikke havde forsøgt at flygte, havde handlet på egen hånd. Gerningsmanden, John Bellingham, var en mand, der havde oparbejdet et sygeligt had mod regeringen. Bellingham var en købmand, der var blevet uretmæssigt fængslet i Rusland og havde ret til erstatning fra den britiske regering, men alle hans ansøgninger om erstatning var blevet afslået. Den 15. maj blev Bellingham dømt skyldig i drabet og hængt den 18. maj 1812.

Referencer

Eksterne henvisninger 

Premierministre fra Storbritannien
Finansministre fra Storbritannien
Ledere af Underhuset
Kanslere af hertugdømmet Lancaster
Personer dræbt i attentat
Gehrde

Gehrde er en kommune med knap 2.500 indbyggere (2013) beliggende i Samtgemeinde Bersenbrück, i den
nordlige del af Landkreis Osnabrück, i den tyske delstat Niedersachsen.

Geografi 
Gehrde ligger i landskabet Artland. Floden Hase strejfer kommunens område mod nordvest.

Nabokommuner 
Gehrde grænser mod nord til Badbergen, mod vest til Bersenbrück, mod syd til Rieste og mod øst til Neuenkirchen-Vörden og Holdorf, de to sidste i Landkreis Vechta.

Inddeling 
I kommunen ligger ud over Gehrde disse landsbyer og bebyggelser, der ind til 1972 var selvstændige kommuner :

 Groß Drehle
 Helle
 Klein Drehle
 Rüsfort

Eksterne kilder/henvisninger 

 Byens websted

Kommuner i Niedersachsen
Modellbahnwelt Odenwald

Modellbahnwelt Odenwald (MWO, Modelbaneverden Odenwald), tidligere Modellbahnschau Odenwald, er en modeljernbaneudstilling i byen Fürth i Hessen. De råder over flere modeljernbaneanlæg i skala H0 (størrelsesforhold 1:87) med et samlet areal på over 2.300 m², 11 km spor og 400 tog.

Udstillingens historie tog sin begyndelse i januar 2008 med erhvervelsen af Harzer Modellbahnzentrums anlæg. I april og maj samme år flyttedes anlægget Von der Küste bis zu den Alpen (fra kysten til Alperne) til Fürth, mens andre anlæg i skala Z, TT og N blev solgt fra. Derefter fulgte omfattende arbejder på anlægget, før man i marts 2009 kunne åbne for offentligheden. Senere samme år fik det første anlæg selskab af to til. I maj 2008 havde man således overtaget det af Josef Brandl byggede anlæg Dürnstein, der efter at være digitaliseret og udvidet med en skjult banegård sattes i drift med primært nyere østrigske tog. I oktober 2009 kom så Eselsbrück’sche Eisenbahn med fokus på tysk sidebaneromantik i begyndelsen af 1960'erne til. De blev dog langt fra de sidste, for flere anlæg fulgte i de kommende år. I november 2010 kom det af Horst Meyer byggede anlæg Sherman-Hill således i fast drift med amerikanske tog, og i juni 2011 fulgte det schweizisk orienterede BVZ - Brig Visp Zermatt. Derudover blev der sideløbende foretaget flere forbedringer af de andre anlæg.

I sommeren 2009 blev det besluttet at flytte til større lokaler med udvidelsesmuligheder. Valget faldt på en tennishal, der dog måtte nedrives og erstattes af ny 2.000 m² stor stålhal, hvilket skete i løbet af 2012-2013. Den ekstra plads var nødvendig, for i løbet af 2012 overtog man også anlægget Ruhrgebiet (Ruhr-distriktet) fra Modellbahnwelt Oberhausen, der var gået i insolvens i 2009. Det 420 m² store anlæg viser hvordan malm blev modtaget i Duisburgs havn i 1960'erne og efterfølgende blev forarbejdet til stål på vejen til Dortmund. Nyerhvervelsen kunne præsenteret på den ny adresse fra maj 2013, om end den både før og efter åbningen krævede en del arbejde, da det havde lidt under flytningen. Nok et nyt anlæg fulgte samme år i form af Weltgröße Miniaturkirmes in der Spur HO (verdens største miniaturtivoli i skala H0), en sag med over 35.000 LED-lys og 10.000 figurer. I forbindelse med flytningen blev udstillingens navn endvidere ændret fra det oprindelige Modellbahnschau Odenwald til Modellbahnwelt Odenwald. Begrundelsen var at de mange udvidelser havde gjort det til en verden, som man kunne bruge timevis på at fordybe sig i.

Siden 2018 arbejdes der på et nyt stort område, der kommer til at omfatte en stor skjult banegård.

Eksterne henvisninger 
 Modellbahnwelt Odenwald

Noter 

Modeljernbane
Seværdigheder i Tyskland
Claus Jensen (forvaringsdømt)

Claus Jensen, født Nis Bekker-Hansen i 1973, er en dansk mand, som er idømt forvaring for sexkriminalitet, herunder 2 tilfælde af seksuelt misbrug af børn. Han var bosat i Skibhuskvarteret i Odense og blev kendt som manden i den røde bil inden han blev pågrebet.

Ved en domsmandsret i Retten i Odense blev han den 19. november 2014 idømt forvaring for seksuelle overgreb på 2 mindreårige piger, for forsøg på voldtægt mod en yngre kvinde, for forsøg på seksuel­le overgreb på en eller flere ukendte piger på Fyn og for besiddelse og delvis videreoverdragelse af børnepornografisk materiale. Under ransagningen af hans hjem fandt man også midler der er brugt til sprængstof, det vides ikke om det skulle bruges til bomber eller om det "bare" var for at eksperimentere.

Endvidere blev han fundet skyldig i opbevaring af sprængstoffer og våben under særligt skærpende omstændigheder.

Forvaringsdommen blev 3. december 2014 anket. Landsretten var enig i Byrettens dom og stadfæstede dommen.

Eksterne links 

 Stor mængde kemikalier fundet på Fyn - Jyllands-Posten 2. juli 2013
 Kemikaliemanden fra Fyn er også sexkrænker - DR 5. juli 2013
 Fynsk sexkrænker fældet af tilfældighed - DR 5. juli 2013
 Sexkrænker fra Odense arbejdede med børn - Fyens Stiftstidende 11. juli 2013
 Formodet bombe-mager og sexkrænker har skiftet navn - Fyens Stiftstidende 7. marts 2014
 Sexkidnapperen i retten i dag: Se hvor "manden i den røde bil" slog til - BT 4. november 2014
 Overblik: Forstå sagen mod "manden i den røde bil" - TV 2 Nyhederne 10. november 2014, opdateret 19. november
 Politiet: Sexkrænkers harddiske er umulige at åbne - TV 2 Fyn 14. november 2014
 Manden i den røde bil er dømt skyldig i sex-overgreb - DR 19. november 2014
 Den fynske sex-krænker har fået sin dom - Ekstra Bladet 19. november 2014
 "Manden i den røde bil" spærres inde på ubestemt tid - Jyllands-Posten 19. november 2014
 Sex-krænker risikerer mange år bag tremmer: Ingen nåde til landets farligste - Ekstra Bladet 19. november 2014

Personer fra Odense
Forvaringsdømte